{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":10,"n_cols":6,"rows_kept":10,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Pravilnik o obrascu službene iskaznice i obliku i izgledu službene značke inspektora za nadzor djelatnosti privatne zaštite"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"KRISTIAN DRUŽETA","PRAVILNIK O OBRASCU SLUŽBENE ISKAZNICE I OBLIKU I IZGLEDU SLUŽBENE ZNAČKE INSPEKTORA ZA NADZOR DJELATNOSTI PRIVATNE ZAŠTITE","Obzirom da inspektorat ima puni naziv \"Inspekcija za privatnu zaštitu i detektivske poslove\" predlažem da puni naziv predloženog Pravilnika isto tako glasi: PRAVILNIK O OBRASCU SLUŽBENE ISKAZNICE I OBLIKU I IZGLEDU SLUŽBENE ZNAČKE INSPEKTORA ZA NADZOR DJELATNOSTI PRIVATNE ZAŠTITE I PRIVATNIH DETEKTIVSKIH POSLOVA\". Sukladno tome potrebno je izvršiti potrebne izmjene u cijelom predloženom pravilniku kao i zakonskoj osnovi na temelju koje se donosi pravilnik.\n\nOvaj moj prijedlog se temelji na dostupnim javnim informacijama o ustroju inspekcija u Sektoru za inspekcijske poslove, Ravnateljstva civilne zaštite MUP-a dostupnih na internetskoj stranici https://civilna-zastita.gov.hr/inspekcije/86,  kao i članku 31. st.1  Zakona o privatnim detektivima (NN 24/2009) koji glasi: \"Inspekcijski nadzor provode službenici za privatnu zaštitu i detektivske poslove Ministarstva i policijskih uprava (u daljnjem tekstu: inspektori).\"\n\nIznimno je važno urediti ovo područje jer prema trenutno važećem Pravilniku o obrascu službene iskaznice i obliku i izgledu službene značke inspektora za nadzor djelatnosti privatne zaštite, Ministarstva unutarnjih poslova („Narodne novine“, broj: 95/04.) isto tako nije propisan nadzor nad djelatnostima privatnih detektiva. \nPraktično, inspektori nemaju iskaznicu iz koje bi bilo jasno da mogu obavljati nadzor nad poslovima i djelatnostima privatnih detektiva jer to ne uređuje niti jedan pravilnik. \nJedino bi naziv Inspekcije za nadzor privatne zaštite i detektivskih poslova mogao upućivati na to kao i odredba čl. 31 st.1  Zakona o privatnim detektivima (NN 24/2009) koji propisuje da \"Inspekcijski nadzor provode službenici za privatnu zaštitu i detektivske poslove Ministarstva i policijskih uprava (u daljnjem tekstu: inspektori).\"\nAli ovdje treba naglasiti da je u čl.31 st.2 Zakona o privatnim detektivima (NN 24/2009) propisano da : \"Inspektori dokazuju službeno svojstvo, identitet i ovlasti službenom iskaznicom i značkom.\"\nDakle, inspektori u Inspekciji za privatnu zaštitu i detektivske poslove MORAJU imati iskaznicu i značku iz koje je jasno i nedvosmisleno vidljivo da imaju ovlast postupanja i nadzora nad poslovima privatnih detektivskih poslova. \n\nPrema odredbama trenutno važećeg pravilniku i prijedlogu ovoga pravilnika to nije jasno i iz istoga ne proizlazi da bi inspektori imali ovlast nadzora na poslovima i djelatnostima privatnih detektiva jer kao takva ne proizlazi iz njihove iskaznice i značke  kojom dokazuju svoje službeno svojstvo, identitet i ovlasti, a istovremeno je čl.31 Zakona o privatnim detektivima (NN 24/2009) takva njihova ovlast propisana. Trenutno i prema odredbama predloženog pravilnika inspektori mogu samo dokazati ovlast nadzora nad poslovima privatne zaštite.\n\nSukladno prije svemu navedenom potrebno je izmijeniti i zakonsku osnovu za donošenje ovoga pravilnika koja sada glasi: \"Na temelju članka 90. stavka 5. Zakona o privatnoj zaštiti („Narodne novine“, broj: 16/20.), ministar unutarnjih poslova donosi...\", tako da omogući da se inspektori mogu dokazati svoje službeno svojstvo, identitet i ovlasti nadzora nad poslovima privatnih detektiva.\n\nSvakako, ostaje i mogućnost da se izradi poseban pravilnik, iskaznica i značaka za one inspektore koji bi bili nadležni samo za nadzor privatnih detektiva što ukazuje na potrebu izmjena i dopuna ili izrade novog Zakona o privatnim detektivima koji će pored svih drugih potrebnih promjena u trenutno važećem Zakonu o privatnim detektivima, propisati da će obrazac službene iskaznice, oblik i izgled službene značke nadzornika i inspektora za nadzor djelatnosti privatnih detektiva propisati ministar pravilnikom.","Nije prihvaćen","Člankom 31. Zakona o privatnim detektivima propisano je da inspekcijske nadzore provede službenici za privatnu zaštitu i detektivske poslove Ministarstva (inspektori), koji dokazuju službeno svojstvo, identitet i ovlasti službenom iskaznicom i značkom. S obzirom da se ovim Pravilnikom propisuje izgled i sadržaj obrasca službene iskaznice, te oblik, izgled i sadržaj službene značke inspektora za nadzor djelatnosti privatne zaštite Ministarstva (inspektor), isti mogu obavljati i inspekcijski nadzor nad provedbom Zakona o privatnim detektivima i propisa donesenih na temelju tog Zakona."]
[2,"KRISTIAN DRUŽETA","PRAVILNIK O OBRASCU SLUŽBENE ISKAZNICE I OBLIKU I IZGLEDU SLUŽBENE ZNAČKE INSPEKTORA ZA NADZOR DJELATNOSTI PRIVATNE ZAŠTITE,\nČlanak 1.","Obzirom na nadležnost Inspekcije za privatnu zaštitu i detektivske poslove, a time i propisano područje nadzora od strane inspektora navedene inspekcije, potrebno je izmijeniti tekst čl.1 tako da glasi:\n\n\"Članak 1.\n \nOvim Pravilnikom propisuje se izgled i sadržaj obrasca službene iskaznice, te oblik, izgled i sadržaj službene značke inspektora za nadzor djelatnosti privatne zaštite i privatnih detektivskih poslova Ministarstva unutarnjih poslova (u daljnjem tekstu: inspektor), kao i način izdavanja, zamjene i vođenja evidencije o izdanim službenim iskaznicama i službenim značkama.\"","Nije prihvaćen","Člankom 31. Zakona o privatnim detektivima propisano je da inspekcijske nadzore provede službenici za privatnu zaštitu i detektivske poslove Ministarstva (inspektori), koji dokazuju službeno svojstvo, identitet i ovlasti službenom iskaznicom i značkom. S obzirom da se ovim Pravilnikom propisuje izgled i sadržaj obrasca službene iskaznice, te oblik, izgled i sadržaj službene značke inspektora za nadzor djelatnosti privatne zaštite Ministarstva (inspektor), isti mogu obavljati i inspekcijski nadzor nad provedbom Zakona o privatnim detektivima i propisa donesenih na temelju tog Zakona."]
[3,"KRISTIAN DRUŽETA","PRAVILNIK O OBRASCU SLUŽBENE ISKAZNICE I OBLIKU I IZGLEDU SLUŽBENE ZNAČKE INSPEKTORA ZA NADZOR DJELATNOSTI PRIVATNE ZAŠTITE,\nČlanak 4.","Obzirom na nadležnost Inspekcije za privatnu zaštitu i detektivske poslove, a time i propisano područje nadzora od strane inspektora navedene inspekcije, potrebno je izmijeniti tekst čl.4 st.1 al.4  tako da glasi:\n\n– ispod teksta »Ravnateljstvo civilne zaštite«, tekst »SLUŽBENA ISKAZNICA INSPEKTORA ZA PRIVATNU ZAŠTITU I PRIVATNE DETEKTIVSKE POSLOVE«\n\nČlanak 4. stavak 2 treba glasiti:\n\n(2)Na zadnjoj strani službene iskaznice, tiskan je tekst o ovlastima inspektora koji glasi:\n\n»OVLASTI:\nNositelj ove iskaznice ovlašten je pregledati poslovne prostore i spise, zgrade i druge građevine, predmete, robu i druge stvari kod nadziranih osoba, saslušati pojedine osobe u upravnom postupku, zatražiti i pregledati isprave na temelju kojih se može utvrditi identitet osoba te obavljati i druge radnje u skladu s posebnim propisima iz područja privatne zaštite i privatnih detektivskih poslova«.","Nije prihvaćen","Radi se o inspektorima koji su organizacijski (Uredbom MUP-a) u sastavu Ravnateljstva civilne zaštite, dakle: Službena iskaznica inspektora Ravnateljstva civilne zaštite\n\nNavođenje ovlasti i popisa posebnih propisa iz područja privatne zaštite nije moguće staviti na službenu iskaznicu jer je popis ovlasti preobiman."]
[4,"Ognjen Solomun","PRAVILNIK O OBRASCU SLUŽBENE ISKAZNICE I OBLIKU I IZGLEDU SLUŽBENE ZNAČKE INSPEKTORA ZA NADZOR DJELATNOSTI PRIVATNE ZAŠTITE,\nČlanak 4.","»SLUŽBENA ISKAZNICA INSPEKTORA« potrebno je izmijeniti i staviti tekst »SLUŽBENA ISKAZNICA INSPEKTORA PRIVATNE ZAŠTITE« pošto je to puni naziv njegovog radnog mjesta a iskaznica vizualno izgledom previše podsjeća na značku policijskog službenika i stvara se krivi dojam i predođba.\nPredlažem da se u dijelu Ovlasti \"skladu s posebnim propisima\" u nastavku popišu koji su to propisi a prethodno tekst taksativno pobroji ovlasti iz Članak 91. Zakona o privatnoj zaštiti.","Nije prihvaćen","Radi se o inspektorima koji su organizacijski (Uredbom MUP-a) u sastavu Ravnateljstva civilne zaštite, dakle: Službena iskaznica inspektora Ravnateljstva civilne zaštite\n\nNavođenje ovlasti i popisa posebnih propisa iz područja privatne zaštite nije moguće staviti na službenu iskaznicu jer je popis ovlasti preobiman."]
[5,"Ognjen Solomun","PRAVILNIK O OBRASCU SLUŽBENE ISKAZNICE I OBLIKU I IZGLEDU SLUŽBENE ZNAČKE INSPEKTORA ZA NADZOR DJELATNOSTI PRIVATNE ZAŠTITE,\nČlanak 5.","Mišljenja sam da će tisak teksta \"MUP-Ravnateljstvo civilne zaštite\" predstavljati problem pošto će slova ispasti premala a sami izgled značke previše podsjeća na značku policijskog službenika kao i na značku ovlaštene osobe civilne zaštite a s natpisom u službenoj iskaznici između inspektora za nadzor djelatnosti privatne zaštite i ovl. osobe civilne zaštite neče biti vizualne razlike sve dok osoba ne uzme službenu iskaznicu i ne pročita ovlasti. Predlažem da se umjesto navedenog teksta stavi pojednostavljeni \"INSPEKTORAT PRIVATNE ZAŠTITE\" ili samo \"INSPEKTORAT ZAŠTITE\" štampanim slovima, a da se slova „RH“ visine 9 mm stave u trokut s vazom prema gore odnosno u obliku štita suprotno od omblema Civilne zaštite i da se prostor oko slova \"RH\" popuni plavom bojom a isti trokut pošto se inspekcijski nadzor ionako odnosi na djelatnost privatne zaštite a večina pravnih osoba iz te oblasti prihvatila je oblik štita u nekom od reljefnih - vizualnih simbola privatne zaštite. Na taj način će se značka uskladiti s imiđom i istodobno stvoriti odmak od izgleda značke policijskog službenika i značke ovl. osobe civilne zaštite pa i inspektora zaštite od požara. Na donjem dijelu značke nalazi se metalna traka  na koju se može upisati tekst \"INSPEKTOR PRIVATNE ZAŠTITE\" ili \"IME I PREZIME NOSITELJA npr. MARKO MARKOVIĆ\" a broj značke se može upisati na poleđinu značke kako se piše na značku kriminalističke policije MUP-a.","Nije prihvaćen","Radi se o inspektorima koji su organizacijski (Uredbom MUP-a) u sastavu Ravnateljstva civilne zaštite, dakle radi se o: Službenoj znački inspektora Ravnateljstva civilne zaštite\nTakođer postoji razlika između policijske značke i značke inspektora  RCZ."]
[6,"Ognjen Solomun","PRAVILNIK O OBRASCU SLUŽBENE ISKAZNICE I OBLIKU I IZGLEDU SLUŽBENE ZNAČKE INSPEKTORA ZA NADZOR DJELATNOSTI PRIVATNE ZAŠTITE,\nČlanak 8.","U dijelu teksta \"vodi se evidencija u Ministarstvu unutarnjih poslova\" predlažem da se stavi tekst \"vodi se evidencija u Informacijskom sustavu Ministarstvu unutarnjih poslova\" i da se omoguči do određene razine policijskim službenicima provjeravati Evidenciju npr do razine šefa smjene PP ili voditelja smjene PU pošto se u sumnji na predočene podatke od osobe ista evidencija mora brzo i efikasno provjeriti.","Nije prihvaćen","Vodi se evidencija u Ministarstvu unutarnjih poslova, ne isključuje da se ista vodi u Informacijskom sustavu MUP-a, a ista i služi da svi koji moraju, imaju uvid u tu evidenciju."]
[7,"TIHOMIR KLEMENT","PRAVILNIK O OBRASCU SLUŽBENE ISKAZNICE I OBLIKU I IZGLEDU SLUŽBENE ZNAČKE INSPEKTORA ZA NADZOR DJELATNOSTI PRIVATNE ZAŠTITE,\nČlanak 9.","Čl 9 / st 3. Molio bi pojašnjenje, kako jedna ozbiljna institucija poput MUP RH  civilna zaštita može u pravilnik unostiti ovakve smješne članke, te na djelatnika prebacivati troškove izrade. Jasno je da ju službenik ima obavu čuvati. ali obzirom da je vrlo površno definirana u st . 1 ... ili na drugi način ostane bez.... (drugi način može biti bilo što. npr. krađa, otimanje ili sl... da ne nabrajam.","Nije prihvaćen","Troškove nabave nove iskaznice ili značke snosi inspektor samo u slučaju da izgubi iskaznicu ili značku, dok u ostalim slučajevima ne snosi troškove nabave nove iskaznice ili značke."]